
130                                                                  DR 30.7.2018                                                       

 
Sebagai contoh, Projek Jambatan Gantung Tabau yang senget 45 darjah. Ramai 

budak sekolah dan penduduk rumah panjang menggunakan jambatan itu setiap hari untuk 
menyeberangi Sungai Kerian di mana buaya-buaya kelihatan bersadai di bawahnya. Bagi 
penduduk Tabau, sekian lama menunggu bajet, tiba-tiba dilengahkan amatlah 
mengecewakan mereka. Justeru itu, saya memohon pelaksanaan projek kecil tersebut 
dimulakan secepat mungkin. 

Masalah bekalan air terawat di Saratok. Tuan Yang di-Pertua, masalah bekalan air 
terawat ini adalah masalah yang diwarisi daripada Kerajaan Barisan Nasional yang lepas. 
Selepas 55 tahun, adalah menyedihkan kerana masih banyak kawasan di Parlimen Saratok 
menghadapi masalah kekurangan air atau tiada bekalan air terawat langsung. Sudah banyak 
terdengar rungutan dan rintihan daripada warga Saratok.  

Semasa Hari Raya Aidilfitri yang lepas, di beberapa kampung di Kabong, saya 
mendapati sebahagian besar daripada kampung langsung tidak ada air ataupun kekurangan 
air dan ini amat menyukarkan kehidupan seharian penduduk di kawasan berkenaan. Ada 
juga yang ada paip tetapi buka keluar angin bukan air tetapi meter berjalan juga.  

Berikut adalah kampung dan rumah panjang di Parlimen Saratok yang masih tiada 
bekalan air terawat: 

(i) Kampung Perpat; 

(ii) Kampung Paloh; 

(iii) Kampung Kaba; 

(iv) Lubok Nibong; 

(v) Kali; 

(vi) SK Ulu Sebetan; 

(vii) SK Mudong; 

(viii) 10 buah rumah panjang di Brayang; dan 

(ix) kawasan Ulu Roban. 

Di sini saya menyeru agar Kementerian Luar Bandar dapat memberi keutamaan 
kepada projek tersebut. Jangan menunggu hingga Kerajaan Negeri Sarawak terpaksa 
mengeluarkan dananya sendiri. 

Penambahan peruntukan Member of Parliament (MP) kita ini. Tuan Yang di-Pertua, 
untuk makluman, peruntukan kepada MP dari Pakatan Harapan sekarang amatlah terhad. 
Setiap ADUN / MP GPS di Sarawak sebagai contoh, diperuntukkan RM2 juta untuk MRP dan 
RM5 juta untuk RTP. Total seorang ADUN atau MP dari GPS di Sarawak mendapat akses 
RM7 juta setahun. Oleh yang demikian, saya menyarankan agar peruntukan bagi MP 
Pakatan Harapan ditambahkan sekurang-kurangnya RM7 juta dan juga MP pembangkang... 

Datuk Alexander Nanta Linggi [Kapit]: Saya menyokong. 

Tuan Ali anak Biju [Saratok]: [Ketawa] Dan juga MP pembangkang seharusnya 
menerima sebahagian.  

Royalti minyak. Tuan Yang di-Pertua, saya sedar dan saya akui yang royalti minyak 
dan gas adalah isu yang sangat dekat di hati semua anak Sarawak tanpa mengira latar 
belakang ideologi. Hampir semua MP di Sarawak menyentuh isu royalti dengan menyatakan 
rasa tidak puas hati dengan lima percent royalti yang ada sekarang. Manakala Yang 
Berhormat Gombak sudah mencadangkan pemberian 20 peratus keuntungan. Oleh yang 
demikian amatlah bertepatan sekali dengan pengumuman persetujuan yang dibuat tengah 
hari tadi oleh PH Sarawak menyatakan sedemikian. 

Sarawak masih mendapat lima peratus royalti daripada pengeluaran sama seperti 
sekarang, ditambah lagi dengan 20 peratus keuntungan. Ini bermakna Sarawak akan 
mendapat jauh lebih banyak dibandingkan dengan daripada zaman Barisan Nasional.  

 

 



Sebagai contoh, Projek Jambatan Gantung Tabau yang senget 45 darjah. Ramai. budak sekolah dan penduduk rumah panjang menggunakan jambatan itu setiap hari untuk menyeberangi Sungai Kerian di mana buaya-buaya kelihatan bersadai di bawahnya. Bagi penduduk Tabau, sekian lama menunggu bajet, tiba-tiba dilengahkan amatlah mengecewakan mereka. Justeru itu, saya memohon pelaksanaan projek kecil tersebut dimulakan secepat mungkin. Masalah bekalan air terawat di Saratok. Tuan Yang di-Pertua, masalah bekalan air terawat ini adalah masalah yang diwarisi daripada Kerajaan Barisan Nasional yang lepas. Selepas 55 tahun, adalah menyedihkan kerana masih banyak kawasan di Parlimen Saratok menghadapi masalah kekurangan air atau tiada bekalan air terawat langsung. Sudah banyak terdengar rungutan dan rintihan daripada warga Saratok. Semasa Hari Raya Aidilfitri yang lepas, di beberapa kampung di Kabong, saya mendapati sebahagian besar daripada kampung langsung tidak ada air ataupun kekurangan air dan ini amat menyukarkan kehidupan seharian penduduk di kawasan berkenaan. Ada juga yang ada paip tetapi buka keluar angin bukan air tetapi meter berjalan juga. Berikut adalah kampung dan rumah panjang di Parlimen Saratok yang masih tiada bekalan air terawat: (i) Kampung Perpat; (ii) Kampung Paloh; (iii) Kampung Kaba; (iv) Lubok Nibong; (v) Kali; (vi) SK Ulu Sebetan; (vii) SK Mudong; (viii) 10 buah rumah panjang di Brayang; dan. (ix) kawasan Ulu Roban. Di sini saya menyeru agar Kementerian Luar Bandar dapat memberi keutamaan kepada projek tersebut. Jangan menunggu hingga Kerajaan Negeri Sarawak terpaksa mengeluarkan dananya sendiri. Penambahan peruntukan Member of Parliament (MP) kita ini. Tuan Yang di-Pertua, untuk makluman, peruntukan kepada MP dari Pakatan Harapan sekarang amatlah terhad. Setiap ADUN / MP GPS di Sarawak sebagai contoh, diperuntukkan RM2 juta untuk MRP dan RM5 juta untuk RTP. Total seorang ADUN atau MP dari GPS di Sarawak mendapat akses RM7 juta setahun. Oleh yang demikian, saya menyarankan agar peruntukan bagi MP Pakatan Harapan ditambahkan sekurang-kurangnya RM7 juta dan juga MP pembangkang... Datuk Alexander Nanta Linggi [Kapit]: Saya menyokong. Tuan Ali anak Biju [Saratok]: [Ketawa] Dan juga MP pembangkang seharusnya menerima sebahagian. Royalti minyak. Tuan Yang di-Pertua, saya sedar dan saya akui yang royalti minyak dan gas adalah isu yang sangat dekat di hati semua anak Sarawak tanpa mengira latar belakang ideologi. Hampir semua MP di Sarawak menyentuh isu royalti dengan menyatakan rasa tidak puas hati dengan lima percent royalti yang ada sekarang. Manakala Yang Berhormat Gombak sudah mencadangkan pemberian 20 peratus keuntungan. Oleh yang demikian amatlah bertepatan sekali dengan pengumuman persetujuan yang dibuat tengah hari tadi oleh PH Sarawak menyatakan sedemikian. Sarawak masih mendapat lima peratus royalti daripada pengeluaran sama seperti sekarang, ditambah lagi dengan 20 peratus keuntungan. Ini bermakna Sarawak akan mendapat jauh lebih banyak dibandingkan dengan daripada zaman Barisan Nasional.